und das gotzhus nutz und from̄en harinn verfuͤgen, wie sy beduncklich guͦt sin
die selben zuͦ behaltten von maͤngklichem ungeirret. und dem nach usser
unnsn̄ myn̄ spruch, so sol unnsˀ gnaͤdige fröw von irs gotzhusz wegen und der
aͤmpter irnn zinserren zuͦ Gebystorff, so die guͦtter hand, an die Rùsz richent,
von dis abgangs wegen an irren zinsen, es sye nùw oder alt ustellinen̄ schenckn
und ab laͤssen anderthalb hundert stuck. die selben stuck soͤllend von zinsens geteilt werden, yeglichem guͦlt nach dem und es siner guͤttren halb schaden enpfang₎
und genomēn hat. doch so ist ouch eygenlich im vertrag aberedt, das du naͤchst
vervalnen zins uff sant Martis tag verschinnēn yetzunt ufgericht werden und
unnsˀ gnädigen froͧwen, irem gotzhusz oder den aͤmptren benuͤgig gemacht werden
soͤllend, es werre dan̄ sach, das etlich zinser nit so vil alter schuld schuldig, da
mit der abschlag irs vorgemeltn̄ schadens, so den guͤttren zuͦ geteilt wurd schuldig syent, so soͤlte doch innen nach gestalt der sach, ouch ir abzug der guͤttren̄ halb
vervolgen und vom gotzhusz nach getän werden, wie sich das begaͤbe nach gepur.
es ware ouch eygenlich bedingt und abgeredt, das die alten usstellinen, so dan̄ uff
den zinserren nach dem abzug plibent usstän, das die soͤlicher màsz nun̄ für hin
ufgericht und bezalt soͤlten werden und nit verrer genoͤttiget dan̄ uff sant Martis
tag, des heiligen byschoffs, naͤchst kom̄ende an zevachen mit dem nùwen zins
mit vier stucken des alten zins des selben järs ze waren. und dem nach alle
nachvolgent sant Martis tag aber, wie vor stat, bysz das die alten ustellinen
mit sampt den nùwen gevalnen zins alklich usgericht und bezalt werden. ✳ ✳ es ist
ouch eygenlich dem nach abgeredt und beschlossen worden, mit beder parthyen wüssen
und willen, das ir zinser von Gebystorff gemeinlich der guͦtter, an die Rusz reichn̄t,
nun̄ fùr hin ir lechen guͦtter, es syent acker oder mattēn, moͤgent versaͤchen in maͤssn̄
und sy getruwēn die von der Rùsz und dem wasser änne abgang ze behalten, es
sye mit wuͦrren oder in ander weg, wie sy bedunckt guͦt sin, änne schaden des
gotzhusses Kungsvelden, dan̄ das gemelt gotzhusz oder die aͤmpter, der inn die
zins dienent, soͤllent fùr hin in kùnfftigem zit von den zinser von Gebistorff, wie
joch sich der guͦtten halb von der Rûsz oder des wassers abgang begaͤbe, nit merˀ
umb nachlasz ervordret werden unnsˀ gnädige fröw oder ir nachkom̄en von
des gotzhusz wegen innen̄ ouch nutzit schuldig sin zuͦ gebn̄, noch enncherley
nach lâsz zetuͦnde, dan̄ so verrˀ und dheinon zinser gemeinlich oder sunderlich
ir lechen guͤtter nit fuͦgklich mögent, und söllend sy die den gotzhusz, wie vor
stat, uffgeben nach lands recht. und da mit das gotzhusz nit schuldig sin, dhein
nach zins ob dheiner uff soͤllichen guͤttren vergabet, verköfft, gesetzet oder geschlag₎
werre, daruff zehabēn oder gelangen zelässen. und won diser geschribner span
wie vor lutt der masz von unns betettunger abgeredt und gericht ist, mit verzichung
alles des, so dhein parthy hie wider in kùnfftigen zitte gereden oder getuͦn koͤnde,
getruwlich und ungevarlich gelopt, und dem nachkom̄en werden sol, des zuͦ
wärrem und vestem urkund, so hab ich, obgemelt Heinrich Schadeler, obman̄,
Albrecht von Mulinēn, Heinrich Hünnenberg als schidlut uff ein sit, Hans Schmid,
gn̄t von Mumpff, und Hans Rùmely uff die ander sit, unnsˀ insigel, namlich Hans
Schmid in sin selbs, und von pit wegen sines mit gesellen vorgericht mangels halb